Valtioneuvoston asetus

tuontipolttoaineiden velvoitevarastoinnista annetun asetuksen muuttamisesta

Valtioneuvoston päätöksen mukaisesti

*kumotaan* tuontipolttoaineiden velvoitevarastoinnista annetun asetuksen (1071/1994) 1 ja 6 §, sekä

*muutetaan* 2, 3 ja 5 §, 8 §:n otsikko ja 8 §, sellaisena kuin niistä on 2 § osaksi asetuksessa 1157/1997, seuraavasti:

2 §

Kivihiililaitoksen velvoitevarastointi-ilmoitus

Kivihiililaitoksen on ilmoitettava:

1) laitoksen kolmen edeltävän kalenterivuoden toteutunut kivihiilen kokonaiskulutus ja tämän perusteella laskettu kivihiilen keskimääräinen kuukausikulutus;

2) laitoksessa kolmen edeltävän kalenterivuoden aikana teolliseen tuotantoon käytetty kivihiilen määrä;

3) kivihiilen keskimääräinen kuukausikulutus, jota laskettaessa on otettu huomioon tuontipolttoaineiden velvoitevarastoinnista annetun lain 4 §:n nojalla tehtävä 2 kohtaan perustuva vähennys;

4) ne maahantuojat, joilta kivihiili on hankittu.

3 §

Kivihiilen maahantuojan velvoitevarastointi-ilmoitus

Kivihiilen maahantuojan on ilmoitettava:

1) maahantuojan edeltävän kalenterivuoden toteutunut maahantuonti;

2) maahantuojan edeltävän kalenterivuoden aikana maasta viemä kivihiilimäärä;

3) se kivihiilimäärä, jonka maahantuoja on edeltävän kalenterivuoden aikana toimittanut valtion varmuusvarastoihin tai käytettäväksi kivihiililaitoksessa taikka teollisessa tuotannossa sekä ne kivihiilen käyttäjät, joille tällaisia toimituksia on tapahtunut; sekä

4) kivihiilen keskimääräinen kuukausituonti, jota laskettaessa on otettu huomioon tuontipolttoaineiden velvoitevarastoinnista annetun lain 5 §:n 1 momentin nojalla tehtävät 2 ja 3 kohtaan perustuvat vähennykset.

5 §

Maakaasulaitoksen velvoitevarastointi-ilmoitus

Maakaasulaitoksen on ilmoitettava:

1) edeltävän kalenterivuoden aikana käytetyn tai vähittäis- tai jälleenmyydyn maakaasun ja nesteytetyn maakaasun hankintojen energiasisällön määrä;

2) energiasisällön määrä, joka vastaa maasta viedyn, valtion varmuusvarastoihin toimitetun, varastointivelvolliselle maakaasulaitokselle myydyn tai teolliseen tuotantoon tai kansainväliseen meriliikenteeseen käytetyn tai käytettäväksi myydyn maakaasun tai nesteytetyn maakaasun energiasisällön määrää edeltävän kalenterivuoden aikana;

3) energiasisällön määrä, joka saadaan vähentämällä 1 kohdassa tarkoitetusta energiasisällön määrästä 2 kohdassa tarkoitettu määrä.

8 §

Maakaasua ja nesteytettyä maakaasua korvaava polttoaine

Maakaasulaitoksen tulee velvoitevarastointi-ilmoituksessaan tehdä esitys varastoitavasta polttoaineesta, selvittää sen soveltuvuus ja vaikutukset energiantuotantoonsa sekä varastoitavan tuotteen lämpöarvo.

———

Tämä asetus tulee voimaan päivänä kuuta 20 .

Helsingissä x.x.20xx

…ministeri Etunimi Sukunimi

Nimike Etunimi Sukunimi